Стоян Дринов
Бащина отмяна

chitanka.info

Що ми е жалба на сърце,

и жалба, майко, и рана,

да расна, да си порасна,

и голям, майко, да стана.

В равно Загоре да ида,

та на загорски пазари

сиви воловци да купя

със позлатени юлари.

Воловци в рало да впрегна,

зарана рано да стана,

да ора, майко, да сея,

и тебе клета да храня.

Що ми е жалба на сърце,

и жалба, майко, и рана,

да каже мало, голямо,

бащина мила отмяна!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.